Aarhuus Stifts-Tidende, 1845-08-19
Den 12te de indtraf den sachsiske Thronfølger, Prinds Johann, til Leipzig, for at holde Mønstring, over Stadens Borgervæbning. Allerede i Chemnitz havde Prindsen mødt en lunken Modtagelse; ogsaa i Leipzig tilkjendegav Stemningen sig stærkt imod ham. Aarsagen hertil var hans Forhold med Hensyn til Begrundelsen af tydsk katholske Menigheder. (Prindsen er selv, som bekjendt, en ivrig Katholik.) Allerede paa Exerceerpladsen gav denne Stemning sig Luft ved gjentagne Hurraraab for Ronge, Pavedømmets Fiende, og senere ved en altfor tydelig Misbilligelse af et ved Borgervæbningens Commandeur udbragt "Leve" for Prinds Johann, saa at allerede ved denne Leilighed Flere bleve arresterede. Skjøndt Bevægelsen var meget stor, formodede man dog ingenlunde det Skrækkelige, der skulde komme. Kl. 9 om Aftenen drog den sædvanlige store Tappenstreg forbi Prindsens Afstigningsqvarteer, hvor der allerede havde forsamlet sig en frygtelig Menneskemasse, som lydeligt gav sin forbittrede Stemning tilkiende. Ligesom Prindsen viste sig paa Balkonen, tordnede et tredobbelt Hurra for Johannes Ronge, og efter en længere vedholdende Piben og Hujen, ledsaget af de meest lidenskabelige Raab mod Prindsen, istemtes af alle Struber Morten Luthers Sang: "Vor Gud han er saa fast en Borg!" Pludseligt fløi en Steen mod de klartoplyste Vinduer i første Etage. Skingrende Bravoraab opfyldte Luften, en Regn af Stene fulgte; Ruderne klirrede, Vinduesposterne styrtede ind, man saae Militairpersoner i vild Forvirring ile frem og tilbage der indenfor. Borgervæbningscommandeuren havde tilbudt Prindsen Beskyttelse af Borgerne, men faaet Afslag. Kl. 10 rykkede pludseligt den i Slottet liggende Skyttebataillon frem, og uagtet Mængden strax i grændseløs Forvirring havde taget Flugten, blev der dog fyret 5 hele Pelotonsalver paa det flygtende, værgeløse Folk. Ti Mand, hvoriblandt to Post Embedsmænd, to Studenter, en Privatlærer, en Borger og en Politibetjent, bleve dræbte paa Pladsen; en stor Deel bleve haardt saarede. Flere Kugler gik indi de omliggende Huse, og knuste hvad de traf paa Frygtelige Skrig løde rundt om i Gaderne, under Raabet: "Ned med Blodhunden!" - Kl. 11 1/2 lod Borgervæbningens Chef slaae Generalmarsch i Gaderne: thi Masserne forsamlede sig paany, og Raseriets Udbrud vare saa voldsomme, at Prindsen endelig gav befaling til at sammenkalde Borgervæbningen. Men Borgerne nægtede nu, da de offrede Menneskeliv ikke kunde frelses, at ville møde for at adsprede de forbittrede Folkemasser, undtagen paa den Betingelse, at Militairet fratraadte. Da dette ikke bevilgedes, forlode samtlige Commanderende strax deres Poster og begave sig hjem. Det maatte altsaa overlades til Masserne selv at adsprede sig, hvilket ogsaa skeete, men for at være tilstede igien ved Prindsens Bortreise. Da han Kl. 6 om Morgenen forlod Byen, under Escorte af Borgervæbningens Cavalleri, fulgtes han paa Veien af en gjennemtrængende Piben, Skrigen, Raabene: "Afsted osv. Folkemasserne vedbleve længe at bølge frem paa Gaderne. Om Formiddagen havde Studenterne forsamlet sig i Augustinum (Universitetsbygningen), bevæbnede med deres Schlagere. Stadens Porte ere stærkt besatte af Borgervæbningen, og en blodig Kamp, en ny Frugt af Troestvang, synes at forestaae, da der hvert Øieblik ventedes Artilleri og Tropper fra Dresden. -Reisende, som den 15de de ere indtrufne til Hamborg, efterat have forladt Leipzig Dagen iforveien, berette, at der igjen var tilsyneladende roligt; men man var ikke uden Frygt for, at der skulde udbryde nye Uroligheder den 15de, da paa denne Dag de Ulykkelige, som vare blevne nedskudte den 12te, skulde begraves. Studenterne havde forenet sig med Borgervæbningen, for at opretholde Orden, og Borgerne havde andraget paa, at de regulaire Tropper ikke videre maatte anvendes, hvilket var blevet bevilget. – Man erfarer endvidere – ifølge Wes. Zig. at befalingen til at fyre var bleven givet af Prinds Johann selv. Først gav han Oberst Butlar befaling dertil; men Denne, en særdeles human Mand, gjorde Prindsen Forestillinger, og bad ham undgaae en saa frygtelig Forholdsregel. Men da skal Prindsen have aflagt sit Hæderstegn som Overbefalingmand for Borgervæbningen, og derimod i Egenskab af Hærens Generallieutenant have gjentaget sin befaling, hvilken da derpaa blev bragt i Udøvelse af Oberst Süsmilch.